open-index/open-wikipedia-markdown huggingface dataset:
კონიუნქტივიტი

250px|მინი
**კონიუნქტივიტი** — თვალის ლორწოვანი გარსის ანთება. დაავადება ხშირად ვითარდება ბავშვებსა და მოზარდებში.

## გამომწვევი მიზეზი
კონიუნქტივიტი ალერგიულ-ინფექციური ან ვირუსით გამოწვეული დაავადებაა. მისი გამომწვევი უმეტესად ოქროსფერი სტაფილოკოკია. არსებობს ქლამიდიებითა და გონოკოკებით განპირობებული კონიუკონიუნქტივიტი, რომელიც შესაძლოა მუცლადყოფნის პერიოდის შემდგომი ინფექციების შედეგი იყოს. ხშირია ულტრაიისფერი გამოსხივებით განპირობებული თვალის ლორწოვანი გარსის გაღიზიანებაც.

ინფექციის წყარო შესაძლოა გახდეს: ჭუჭყიანი ხელები, პირსახოცი, ცხვირსახოცი და სხვ. ვირუსული კონიუნქტივიტის განვითარება შესაძლებელია სასუნთქი გზების დაავადებების დროსაც, ცხვირ-ხახიდან აღმავალი გზით გავრცელებული ინფექციის თვალზე გადასვლის შედეგად. საკუთრივ თვალიდან ინფექცია ჰაერ-წვეთოვანი გზით ვრცელდება, თუმცა დაღმავალი გზით ცხვირ-ხახასა და სასუნთქ გზებზე არ გადადის.

## კლინიკური სურათი
200px|მინი|მარცხნივ
კონიუნქტივიტს ახასიათებს სიწითლე (ჰიპერემია), გამონადენი, თვალში უცხო სხეულის შეგრძნება.

## დიაგნოსტიკა
მოწმდება საცრემლე გზების გამავლობა; ტარდება ბაქტერიოლოგიური ანალიზი; ქლამიდიური კონიუნქტივიტის დასადგენად აუცილებებლია სხვადასხვა კვლევის ჩატარება: ნაცხის აღება, ანტიბიოტიკებზე მგრძნობელობის განსაზღვრა.
ჩვილი ბავშვების შემთხვევაში დიაგნოსტიკისას  აუცილებელია განისაზღვროს, ჩივილები კონიუნქტივიტით არის გამოწვეული თუ საცრემლე წერტილის დახშობით. საცრემლე წერტილის დახშობის დროს ანტიბიოტიკების გამოყენების ფონზე ხდება საცრემლე გზების ზონდირება.

## მკურნალობა და პროფილაქტიკა
მკურნალობა გამომწვევი მიზეზის გათვალისწინებით სპეციფიკურია. კონიუნქტივიტის სიმპტომების გამოვლენისთანავე აუცილებელია ოფთალმოლოგის კონსულტაცია. 
პროფილაქტიკა ჰიგიენური წესების დაცვაში მდგომარეობს. აუცილებელია  ხელების ხშირი დაბანა. საცურაო აუზებში, სადაც ხშირია ლამიდიით დასნებოვნება, წყალი უნდა იყოს ქლორიანი, გამდინარე, მუდმივად იწმინდებოდეს.

## იხილეთ აგრეთვე
* კატარაქტა

## ლიტერატურა
*  დიდი საოჯახო სამედიცინო ენციკლოპედია, თბ., 2015,

კატეგორია:თვალის დაავადებები
დეკემბრიანა

**დეკემბრიანა** (,  „დეკემბრის მოვლენები“) — სამხედრო მღელვარება ათენში. მიმდინარეობდა 1944 წლის 3 დეკემბრიდან 1945 წლის 6 იანვრამდე. დაპირისპირება მიმდინარეობდა ერთი მხრივ სეგფ-ს, სსგა-სა და სკპ-ს, ხოლო მეორე მხრივ დიდი ბრიტანეთის შეიარაღებულ ძალებსა და მათ ფართო სპექტრის ბერძენ მოკავშირეებს შორის, დაწყებული სოციალ-დემოკრატებით (პრემიერ-მინისტრი გეორგიოს პაპანდრეუ) და დამთავრებული „უსაფრთხოების ბატალიონით“, რომლებიც  მეორე მსოფლიო ომის პერიოდში თანამშრომლობდნენ გერმანელ ფაშისტებთან. 

მღელვარება დაიწყო 1944 წლის 3 დეკემბერს, მას შემდეგ, რაც ცნობილი გახდა, რომ სამთავრობო ძალებმა და ბრიტანეთის ჯარის ნაწილებმა დახვრიტეს მშვიდობიანი აქცია ქალაქის ცენტრში მდებარე უცნობი ჯარისკაცის ძეგლთან. აქციის მთავარი მოთხოვნა იყო ყველა პარტიზანული დანაყოფის განიარაღება. მიტინგის დაცხრილვის შედეგად დაიღუპა 33 და დაიჭრა 148 დემონსტრანტი. ბრძოლები გაგრძელდა 33 დღე და დასრულდა 1945 წლის 6 იანვარს. 

აღნიშნული მღელვარება გახდა საბერძნეთის სამოქალაქო ომის პრელუდია. 

## რესურსები ინტერნეტში
*

## სქოლიო
კატეგორია:საბერძნეთის ისტორია
კატეგორია:ცივი ომი
კატეგორია:1944 წლის კონფლიქტები
კატეგორია:1945 წლის კონფლიქტები
კატეგორია:1944 წელი საბერძნეთში
კატეგორია:1945 წელი საბერძნეთში
დიზა (მრავალმნიშვნელოვანი)

**დიზა** შეიძლება აღნიშნავდეს:

## აზერბაიჯანი
*დიზა — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში.
*დიზა — სოფელი აზერბაიჯანში, ნახიჩევანის ავტონომიურ რესპუბლიკაში, ორდუბადის რაიონში.
*დიზა — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში.

## ირანი
*დიზა — სოფელი ირანში, აღმოსავლეთ აზერბაიჯანის ოსტანში.
*დიზა — სოფელი ირანში, ისპაჰანის ოსტანში.
ცეკვა ხმლებით

**ცეკვა ხმლებით** — არამ ხაჩატურიანის მუსიკალური ნაწარმოები, რომელიც დაიწერა მისი ბალეტის „გაიანეს“ ბოლო ნაწილისათვის (1942). ეს არის კომპოზიტორის მეტად ცნობილი ნაწარმოები, რომელშიც თავს სომხური ტრადიციული მუსიკა და ჯაზის ელემენტები იყრის თავს. ტიგრან მანსურიანის სიტყვების მიხედვით, ეს „კონრაპუნქტია სომხური ქორწილის ცეკვის გიუმრისა და ნამდვილი ამერიკული საქსაფონის, რამაც საინტერესო ორგანულ სინთეზამდე მიაღწია“.

1948 წელს „ცეკვა ხმლებით“ გახდა აშშ-ში ძალიან პოპულარული გახდა, მუსიკალური აპარატების ჰიტი. პოპულარობა იმდენად მაღალი იყო, რომ Newsweek-მა შესთავაზა 1948 წლისთვის „ხაჩატურიანის წელი აშშ-ში“ დაერქმიათ. ამ წელიწადში „ცეკვა ხმლებით“-ს სამმა ვერსიამ (ჩიკაგოს სიმფონიური ორკესტრის, ნიუ-იორკის ფილარმონიული ორკესტრის და ლევანტ ოსკარის) შეძლო პირველი ადგილი დაეკავათ კლასიკური მუსიკის ჟურნალის Billboard-ის ჰიტპარადებში ასევე მოხვდნენ ბეტსელერების წლიურ სიაში.. „ცეკვა ხმლებით“ გახდა ჩიკაგოს სიმფონიური ორკესტრის პირველი ჩანაწერი, რომელიც გაყიდული იქნა ტირაჟით მილიონ ეგზემპლარზე მეტი.

„ცეკვა ხმლებით“ დიდი გავლენა მოახდინა XX საუკუნის პოპულარულ მუსიკის ისტორიაზე. ბევრი ქავერ-ვერსია იყო ჩაწერილი მუსიკოსების მიერ აშშ-ში, დიდ ბრიტანეთსა და გერმანიაში. მუსიკალური თემა დღემდე გამოიყენება ფილმებსა და ტელესერიალებში, ასევე ფიგურული სრიალის გამოსვლების გასაფორმებლად. Billboard-მა „ცეკვას ხმლებით“ დაარქვა «ნაწარმოები, რომელიც დღევანდელ დროში ყველა საესტრადო ორკესტრისთვისაა ცნობილი».

## იხილეთ აგრეთვე
* გაიანე (ბალეტი)

## სქოლიო
კატეგორია:არამ ხაჩატურიანის ნაწარმოებები
კატეგორია:1942 წლის მუსიკალური ნაწარმოებები
ბოლცუნი

**ბოლცუნი** () — სოფელი მოლდოვაში, ნისპორენის რაიონში. მდებარეობს ზღვის დონიდან 116 მეტრზე. 2004 წლის მონაცემებით, მოსახლეობა 1 062  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ნისპორენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ნისპორენის რაიონის სოფლები
დიმიტრი როგოზინი

**დიმიტრი როგოზინი ** ( დ. 1 დეკემბერი, 1963, მოსკოვი) — რუსი სახელმწიფო მოღვაწე, დიპლომატი, ფილოსოფიურ მეცნიერებათა დოქტორი, ტექნიკურ მეცნიერებათა დოქტორი. 2011 წლის დეკემბრიდან რუსეთის ხელისუფლების მდივნის მოადგილზე. ასევე არის რუსეთის ფედერაციის სამხედრო წარმოების კომისიის, სახელმწიფო კორპორაცია „როსკოსმოსის“ (რუს. Роскосмос) სამეთვალყურეო, პერსპექტიული გამოგონებების ფონდის სამეთვალყურეო საბჭოს, რუსეთის ხელისუფლების სამხედრო კოლეგიის, არქტიკის განვითარების საკითხების სახელმწიფო კომისიის, სახელმწიფო სასაზღრო კომისიის, რუსეთის ექსპორტული კონტროლის კომისიის და რუსეთის სამხედრო-ისტორიული საზოგადოების მდივანი.

2006 წლის მარტამდე იყი პარტია „მამულის“ (Родина) მდივანი; 2003-2004 წლებში იკავებდა სახელმწიფო დუმის (რუს. Государственная Дума) მდივნის მოადგილის პოსტს. 2008 წლის იანვრიდან 2011 წლის დეკემბრამდე იყო ნატოში რუსეთის წარმომადგენელი. არის რუსეთის საგანგებო და სრულუფლებიანი ელჩი. 

## რესურსები ინტერნეტში 
* დიმიტრი როგოზინის ბიოგრაფია რუსეთის ხელისუფლების საიტზე  
* დიმიტრი როგოზინი Twitter-ში 

## სქოლიო 
კატეგორია:რუსი პოლიტიკოსები
კატეგორია:დაბადებული 1963
კატეგორია:რუსი დიპლომატები
კატეგორია:დაბადებული 1 დეკემბერი
კატეგორია:ცოცხალი ადამიანები
კატეგორია:მოსკოვში დაბადებულები
Zion.T

**კიმ ჰე სოლი** ( ცნობილი როგორც Zion.T (დ. 13 აპრილი, 1989) — სამხრეთ კორეელი ჰიპ ჰოპ და R&B მომღერალი. როდესაც მან დატოვა ლეიბლი „Amoeba Culture“, მან გააფორმა კონტრაქტი „YG Entertainment“-თან.

2013 წელს Zion.T-მ გამოაქყვენა თავისსი პირველი სტუდიო ალბომი „Red Light“. შემდგომ ის სიმღერებს წერდა ისეთ ცნობილ კეი-პოპ არტისტებთან როგორებიც არიან G-Dragon, Infinite H და ჯონგჰიუნი.

## იხილეთ აგრეთვე
*Dok2

## ლიტერატურა
* 
* 

კატეგორია:დაბადებული 13 აპრილი
კატეგორია:დაბადებული 1989
კატეგორია:კორეელი მუსიკოსები
კატეგორია:ცოცხალი ადამიანები
ნიტრილი

მინი|მარჯვნივ|აზოტის დიოქსიდი.
**ნიტრილი**  წარმოადგენს აზოტის დიოქსიდის სახესხვაობას, როცა ის იონის სახით შედის უფრო დიდი ნაერთის შემადგენლობაში. მაგალითად  ნიტრილის ფთორიდი (NO2F) და ნიტრილის ქლორიდი  (NO2Cl).

აზოტის დიოქსიდის მსგავსაც ნიტრილში აზოტი ორ ჟანგბადთან დაკავშირებულია ორ-ორი ბმით. მესამე ბმა კი თანაბრადაა განაწილებული აზოტსა და ორ ჟანგბადის აზოტს შორის. აზოტის გარშემო ცენტრირებული რადიკალის გათავისუფლების შემთხვევაში ის ებმება სხვა რადიკალს (X) და ქმნის N-X ბმას, სადაც X შეიძლება იყოს F, Cl, OH და ა.შ.

## იხილეთ აგრეთვე
* ნიტრონაერთები
* ნიტროზილი - group R-N=O
* იზოციანიდი - group R-C≡N
* ნიტრილის ფთორიდი
* ნიტრატი

## სქოლიო 
კატეგორია:აზოტის არაორგანული ნაერთები
კატეგორია:ოქსიდები
კატეგორია:თავისუფალი რადიკალები
გიოიდარა (მრავალმნიშვნელოვანი)

**გიოიდარა** შეიძლება აღნიშნავდეს:

*გიოიდარა — სოფელი აზერბაიჯანში, ჯულფის რაიონში
*გოიდარა — სოფელი აზერბაიჯანში, გობუსტანის რაიონში
*გიოიდარა  — სოფელი აზერბაიჯანში, ლერიქის რაიონში
*გიოიდარა  — სოფელი  აზერბაიჯანში, ქალბაჯარის რაიონში
კონგოს კრიზისი

**კონგოს კრიზისი** (; 1960-1965) — მწვავე პოლიტიკური კრიზისი, რომელიც მიმდინარეობდა ბელგიის კონგოში დამოუკიდებლობის მოპოვების შემდეგ (30 ივნისი 1960) მობუტუ სესე სეკოს ხელისუფლებაში მოსვლამდე. შეტაკებების შედეგად 100 ათასამდე ადამიანი დაიღუპა.

ახალი სახელმწიფოს ჩამოყალიბებისთანავე გამძაფრდა წინააღმდეგობა კონსერვატორ პრეზიდენტ ჟოზეფ კასავუბუ და მემარცხენე-ნაციონალისტ პრემიერ-მინისტრ პატრის ლუმუმბას შორის. დამოუკიდებლობის დეკლარაციის გამოცხადებიდან უკვე რამდენიმე დღეში გამოაცხადეს მდიდრების თვითგამორკვევის უფლების შესახებ, თუმცა ეს არ შეეხო სამხრეთ-აღმოსავლეთ რეგიონს კატანგას, რომელსაც ხელმძღვანელობდა მუაზ ჩომბე. კატანგას მიბაძა კასაისს რეგიონმა, რომელსაც ხელმძღვანელობდა ალბერ კალონჟი.

პრემიერი ლუმუმბა მკაცრად ებრძოდა სეპარატისტებს, ამ მიზნით მან დახმარება თხოვა სსრკ-ს, რისთვისაც მან დაიმსახურა „პროსაბჭოთა“ ლიდერის წოდება. პრეზიდენტთან კონფლიქტის ესკალაციის დროს, მოულოდნელად თავდაცვის მინისტრი გახდა მობუტუ სესე სეკო, ლუმუმბა ცდილობდა შეექმნა სტენლივილის ალტერნატიული მთავრობა (სადაც მას დიდი მხარდაჭერა ჰქონდა), მაგრამ კონგოელი ჯარისკაცების ვერსიით ის დააპატიმრეს და გადაიყვანეს ელიზაბეტვილში და მოკლეს 1961 წლის 17 იანვარს.

ახალი პრემიერ-მინისტრი გახდა ლუმუმბას მომხრე ანტუან გიზენგა, რომელიც მალევე შეცვალა სირილ ადულამ, ხოლო 1964 წლის ივლისში აღნიშნულ თანამდებობაზე მოვიდა სეპარატისტების ლიდერი მუაზ ჩომბე. ქვეყანაში წესრიგის აღსადგენად ჩომბემ მოიწვია ბელგიელი დაქირავებულები, რისთვისაც დაიმსახურა „იმპერიალისტის“ რეპუტაცია. ქვეყნის აღმოსავლეთ ნაწილში დაიწყო სიმბის აჯანყება, რომელსაც მხარს უჭერდა სსრკ. აჯანყებულებთან საბრძოლველად ბელგიის ხელისუფლებამ აშშ-სთან ერთად განახორციელა ოპერაცია წითელი დრაკონი. კრიზისი დამთავრდა სამხედრო გადატრიალებით, რომელსაც ხელმძღვანელობდა მობუტუ სესე სეკო.

## ლიტერატურა
* 
* * 
* 
* 
* 
* 
* 
* 
* 

კატეგორია:კონგოს დემოკრატიული რესპუბლიკის ისტორია
კატეგორია:ცივი ომის კონფლიქტები
კატეგორია:საკონსტიტუციო კრიზისები
კატეგორია:აშშ-კონგოს დემოკრატიული რესპუბლიკის ურთიერთობები
კატეგორია:საბჭოთა კავშირის საგარეო პოლიტიკა
კატეგორია:სამთავრობო კრიზისები
კატეგორია:ბელგიის ომები
კატეგორია:კუბის ომები
კატეგორია:ეთიოპიის ომები
კატეგორია:ინდოეთის ომები
კატეგორია:ირლანდიის ომები
კატეგორია:შვედეთის ომები
ფიქრი იშიქი

**ფიქრი იშიქი** (; დ. 13 სექტემბერი 1965, ბაბაჯანი, შირანი, გუმუშჰანე, თურქეთი) — თურქი მასწავლებელი, ბიზნესმენი, ადვოკატი და თურქეთის ყოფილი ვიცე-პრემიერ მინისტრი.

## ბიოგრაფია 
ფიქრი დაიბადა 1965 წლის 13 სექტემბერს გუმუშჰანეს პროვინციის შირანის რაიონის სოფელ ბაბაჯანში, თევფიქ და მეჯბურე იშიქის ოჯახში. დაწყებითი განათლება *ჰერექე სიუმერის* სკოლაში, ხოლო საშუალო განათლება იზმითის *იმამ ჰათიფის* კოლეჯში მიიღო. 1989 წელს დაამთავრა ახლო აღმოსავლეთის ტექნიკური უნივერსიტეტის მეცნიერებათა ფაკულტეტის მათემატიკის დეპარტამენტი, მათემატიკის მასწავლებლის პროფესიით. მუშაობდა ინგლისური ენისა და მათემატიკის მასწავლებლად იზმითისა და სტამბოლის სკოლებში, ასევე მუშაობდა კვების მრეწველობის მენეჯერად.

იშიქი დაოჯახებულია და ჰყავს 4 შვილი, იცის ინგლისური და არაბული ენა.

## პოლიტიკური კარიერა 
1999 წლის ადგილობრივი თვითმმართველობის  არჩევნებში მიიღო მონაწილეობა, მაგრამ ვერ გაიმარჯვა. 2001 წლის 20 ოქტომბერს სგპ-ს ქოჯაელის ადგილობრივ ორგანიზაციაში დაიწყო მუშაობა. 2007 წლის საპარლამენტო არჩევნებში გაიმარჯვა და ქოჯაელის პროვინციის დეპუტატი გახდა. 2007-2013 წლებში სგპ-ს ცენტრალური ორგანიზაციის რეგიონალურ კოორდინაციაში მუშაობდა, ამავე დროს 2011 წლის საპარლამენტო არჩევნებში გაიმარჯვა და კვლავ  გახდა პარლამენტის წევრი ქოჯაელის პროვინციიდან. 2013 წლის 31 იანვარს თურქეთის პარლამენტის ეროვნული განათლების, კულტურის, სპორტისა და ახალგაზრდობის კომისიის თავმჯდომარე გახდა.

2013 წლის 25 დეკემბერს თურქეთის მეცნიერების, მრეწველობის და ტექნოლოგიების მინისტრი,  ხოლო 2016 წლის 24 მაისიდან თურქეთის თავდაცვის მინისტრია.

## სქოლიო
კატეგორია:დაბადებული 13 სექტემბერი
კატეგორია:დაბადებული 1965
კატეგორია:თურქი ბიზნესმენები
კატეგორია:თურქი პოლიტიკოსები
კატეგორია:თურქეთის დიდი ეროვნული ასამბლეის XXIII მოწვევის წევრები
კატეგორია:თურქეთის დიდი ეროვნული ასამბლეის XXIV მოწვევის წევრები
კატეგორია:თურქეთის დიდი ეროვნული ასამბლეის XXV მოწვევის წევრები
კატეგორია:თურქეთის დიდი ეროვნული ასამბლეის XXVI მოწვევის წევრები
კატეგორია:ცოცხალი ადამიანები
გიულიუსტანი (მრავალმნიშვნელოვანი)

**გიულიუსტანი ** შეიძლება აღნიშნავდეს:

*   გიულიუსტანი  — სოფელი აზერბაიჯანში, გორანბოის რაიონში
*   გიულიუსტანი — სოფელი აზერბაიჯანში, ჯულფას რაიონში
გიულიუსტანი (ჯულფა)

**გიულიუსტანი**  () (1999 წლამდე ჯუღა) — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობა შეადგენს — 482 (2005 წლის მონაცემებით) კაცს.

## რესურსები ინტერნეტში
*[ნახიჩევანის ენციკლოპედია მე-2 გამოცემა, ნახიჩევანი 2005](http://dmfa.nakhchivan.az/pdff/Naxcivan%20Ensiklopediyasi%20(I%20cild).pdf) , გვ. 214

კატეგორია:ნახიჩევანის ავტონომიური რესპუბლიკის სოფლები
კატეგორია:ჯულფის რაიონის სოფლები
უმით დიუნდარი

**უმით დიუნდარი** (; დ. 1955, მანისა, თურქეთი) — თურქი ჯარისკაცი და თურქეთის შეიარაღებული ძალების გენერალური შტაბის უფროსის მოადგილე 2016 წლის 28 ივლისიდან 2018 წლის 10 ივლისამდე. 2016 წლის 15-16 ივლისს, თურქეთის სახელმწიფო გადატრიალების მცდელობის დროს, გენერალური შტაბის უფროსის მოვალეობის შემსრულებლის რანგში დიდი როლი ითამაშა ამბოხის ჩახშობაში.

დაოჯახებულია და ჰყავს ორი შვილი, ასევე იცის ინგლისური ენა.

## სამხედრო კარიერა 
1975 წელს ლეიტენანტის წოდებით სამხედრო აკადემია, ხოლო ამავე წელს სამხედრო-საინჟინრო აკადემია უფროსი ლეიტენანტის წოდებით დაამთავრა. 1983 წლამდე მსახურობდა სახმელეთო ჯარების სხვადასხვა რაზმის მეთაურად. 1985 წელს დააწინაურეს შტაბის ოფიცრამდე. შტაბის ოფიცრის რანგში მუშაობდა: მე-4 მექანიზებული ქვეითი დივიზიის სარდლობის ბრიგადის შტაბში და ლოგისტიკის ნაწილში, გენერალური შტაბის გენერალური სამდივნოს უფროსად, სტრატეგიისა და სამხედრო დაგეგმვის დეპარტამენტში, 41-ე მექანიზირებული ქვეითი ბრიგადის მეთაურად, ლონდონში ატეშედ.

2001 წელს დააწინაურეს ბრიგადის გენერალის წოდებამდე. ამ რანგში მსახურობდა თავდაცვის სამინისტროსა და ნატოს ინფრასტრუქტურის და მშენებლობის დეპარტამენტში.

2005 წელს დააწინაურეს გენერალ-მაიორის წოდებამდე. ამ რანგში საბრძოლო საინჟინრო სკოლის და სასწავლო ცენტრის მეთაური გახდა, ასევე გენერალური შტაბის სამხედრო-საინჟინრო დეპარტამენტის უფროსის მოვალეობაც შეასრულა. 2009 წელს გენერალ-ლეიტენანტის წოდებამდე დაწინაურდა და დაევალა 5 არმიის მეთაურობა. 2011 წელს დაინიშნა თავდაცვის სამინისტროს სამდივნოს თავმჯდომარედ.

2013 წელს დააწინაურეს გენერლის წოდებამდე და დაევალა მე-3 არმიის მეთაურობა. 2015 წელს დაინიშნა 1 არმიის მეთაურობა.

2016 წელს თურქეთის სახელმწიფო გადატრიალების მცდელობის დროს, დროებით დაევალა გენერალური შტაბის უფროსის მოვალეობის შემსრულება.

2016 წლის 28 ივლისის უმაღლესი სამხედრო საბჭოს სხდომაზე გადაწყდა უმით დიუნდარის გენერალური შტაბის უფროსის მოადგილეთ დანიშვნა.

## წოდებები 
## სქოლიო
კატეგორია:დაბადებული 1955
კატეგორია:თურქი სამხედრო მოღვაწეები
კატეგორია:ცოცხალი ადამიანები
კირნეშტი

**კირნეშტი** () — სოფელი მოლდოვაში, ნისპორენის რაიონში. მდებარეობს ზღვის დონიდან 95 მეტრზე. 2004 წლის მონაცემებით, მოსახლეობა 608  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ნისპორენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ნისპორენის რაიონის სოფლები
გიოიდარა (ჯულფა)

**გიოიდარა **  () — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობა რაოდენობა  — 1 305 კაცი.

## რესურსები ინტერნეტში
*

კატეგორია:ნახიჩევანის ავტონომიური რესპუბლიკის სოფლები
კატეგორია:ჯულფის რაიონის სოფლები
კაპსიური კულტურა

**კაპსიური კულტურა** — ძვ. წ. IX—V ათასწლეულის ხმელთაშუაზღვისპირული მეზოლითური არქეოლოგიური კულტურა (მაღრიბული კულტურა).
## არტეფაქტები და ანალიზი
სახელი ეწოდა ტუნისის ქ. გაფსას (კაპსას) სიახლოვეს მდებარე სადგურის მიხედვით.  

კულტურა პირველად აღმოჩნდა ტუნისში. 
ის ცვლის ორანულ კულტყრას. 
ძირითადი საქმიანობაა ნადორიბა და სემგროვებლობა (სადგურის სიახლოვეს აღმოჩენილია ლოკოკინას ნიჟარები) 
კაპსიელებმა პირველებმა დაიწყეს მშვილდ-ისრის გამოყენება ჩრდილოეთ ევროპელებისაგან განსხვავებით. 
ნაპოვნია სირაქლემას კვერცხის ორნამენტული ჭურჭლი. ამ კულტურის მატარებლებმა დატოვეს ჩრდილოეთ აფრიკასა და აღმოსავლეთ ესპანეთში კლდის წარწერები. 
ქვის იარაღი, ძირითადად, კაჟის. იარაღზე გამოყვანილია გეომეტრიული ფორმები. 
გვიანპალეოლითური და მეზოლიური არტეფაქტების ხასიათი და გაფორმება, მახასიათებლები მიუთითებს როგორც გეოგრაფიული პირობების მსგავსებაზე, ასევე, ამ კულტურების მატარებელი ხალხების მჭიდრო კავშირებზე.  

## ანთროპოლოგიური სახე
კაპსიელები მიეკუთვნებიან ევროპეიდული რასის ხმელთაშუაზღვისპირულ განშტოებას. 

ინგლისელი მეცნიერები თვლიან, რომ კაპსიელები მიეკუთვნებიან თანამედროვე ჰომო საპიენსის ტიპს და ორ რასად იყოფიან:
* პროტო-ხმელთაშუაზღვისპირული
* მეხტოიდები

## რესურსები ინტერნეტში
*დიდი საბჭოთა ენციკლოპედია
*კაპსიური კულტურა

კატეგორია:არქეოლოგიური კულტურები
ხრიდოლი

**ხრიდოლი** — ქართული საბრძოლო ხელოვნების ერთ-ერთ სახეობა.

## ისტორია
ხრიდოლი, როგორც საბრძოლო ხელოვნება ძველ საქართველოში არ არსებობდა. იოსებ გრიშაშვილის გადმოცემით ხრიდოლი იყო, შერკინების წესი, ერთგვარი დუელი, სადაც გამომწვევი თავს იყენებდა დაჩაგრულ მდგომარეობაში და ცალი ხელით ებრძოდა ორი ხელით მოქმედ მეტოქეს. ხრიდოლში გამომწვევი დამარცხების შემთხვევაშიც კი არ არღვევდა ხრიდოლის წესებს და დაპირისპირების დასრულებამდე ცალხელგაკრული ერკინებოდა მოწინააღმდეგეს. ხრიდოლი ერთგვარი ოსტატობის გამოვლინება იყო. ერთი ვერსიით ცალი ხელით მებრძოლი საქართველოს განასახიერებდა, რომელსაც მუდამ თავის უპირატეს მტერთან უწევდა ბრძოლა.

იოსებ გრიშაშვილის „ქალაქურ ლექსიკონში“ ვკითხულობთ:

1997 წელს, ქართული საბრძოლო სისტემის აღდგენისას, ქართული საბრძოლო ხელოვნების ფედერაცია ხრიდოლის ერთ-ერთმა ჯგუფმა („იბერიელი მგლები“), „ხრიდოლი“ გამოიყენა ქართული საბრძოლო სისტემის კრებით სახელწოდებად. ამ სახელის ქვეშ გაერთიანდა ქართული საბრძოლო ხელოვნების ოთხი უძველესი სახეობა: ჭიდაობა, რკენა, კრივი და ფარიკაობა.

## ილეთები და წესები
საბრძოლო ხელოვნების აღდგენისას, მთავარი საფუძველი გახდა ქართული ჭიდაობა. ქართული ჭიდაობისა და მოძიებული ეთნოგრაფიული მასალების საფუძველზე, თავდაპირველად აღდგა ქართული ჭიდაობის უძველესი სახეობა „რკენა“. „რკენაში“ ქართული ჭიდაობისგან შეტევა ხორციელდება ქვედა კიდურებზეც. „რკენაში“ აგრეთვე დასაშვებია მტკივნეული და მახრჩობელა ილეთები. შერკინება გრძელდება ჩოქბჯენშიც. იმის გამო რომ ყველაზე მეტი ლიტერატურული და ეთნოგრაფიული მასალა, ჭდაობის ამ სახეობაზე, ხევსურეთის შესახებ არსებულ წყაროებში აღმოჩნდა, „რკენის“ მეორე სახელწოდებად, ხრიდოლის ფედერაციაში, ხევსურული ჭიდაობა იხმარება. „რკენის“ შემდეგ, მის საფუძველზე, აღდგა ქართული კრივი. „რკენას“ დაემატა დარტყმითი ტექნიკა ხელით და ფეხით. „რკენაში“ და კრივში ილეთების 90% ქართულია, მაგრამ ხრიდოლის ფედერაციამ აღნიშნულ სახეობებში შემოიტანა, საბრძოლო ხელოვნების საერთაშორისო სახეობებში არსებული ილეთები, რომლებიც არ ეწინააღმდეგება „რკენაში“ და კრივში არსებულ საასპარეზო წესებს. ხრიდოლის საბრძოლო სისტემაში, მეოთხე სახეობად შეიტანეს ხევსურული ფარიკაობა. თანამედროვე სპორტულ ხრიდოლში, ძველი საბრძოლო სახეობიდან ამოიღეს ის ილეთები, რომელთა შესრულება მეტოქის სიცოცხლისათვის საფრთხის შემცველია (კისრისა და კიდურების მეყსეული მოტეხვა, სხეულის დაუცველ ადგილებში შეტევა).

## რესურსები ინტერნეტში
*
*
*
## სქოლიო
კატეგორია:საბრძოლო ხელოვნებები საქართველოში
ხანაგაჰი (მრავალმნიშვნელოვანი)

**ხანაგა** შეიძლება აღნიშნავდეს:
*ხანაგაჰი  — სოფელი აზერბაიჯანში, ისმაილის რაიონი
*ხანაგაჰი  — სოფელი აზერბაიჯანში, ლერიქის რაიონი
*ხანაგაჰი   — სოფელი აზერბაიჯანში, ყუბის რაიონი 
*ხანაგაჰი   — სოფელი აზერბაიჯანში, ხიზის რაიონი
*ხანაგაჰი    — სოფელი აზერბაიჯანში, ჯალილაბადის რაიონი 
*ხანაგაჰი  — სოფელი აზერბაიჯანში, ჯულფის რაიონი
ყიზილჯა (მრავალმნიშვნელოვანი)

**ყიზილჯა** შეიძლება აღნიშნავდეს:

*ყიზილჯა  — სოფელი აზერბაიჯანში,  გოიგოლის რაიონში
*ყიზილჯა   — სოფელი აზერბაიჯანში, ლაჩინის რაიონში
*ყიზილჯა   — სოფელი აზერბაიჯანში, ჯულფის რაიონში
ჰიმერის ბრძოლა

**ჰიმერის ბრძოლა** — ბრძოლა ბერძნებს (სირაკუზას და აგრიგენტის კავშირი) და კართაგენელებს შორის სიცილიაზე კონტროლისათვის ძვ. წ. 480 წელს. კართაგენის არმია განადგურებული იქნა, ხოლო კართაგენის კოლონიებმა ბერძნებს დიდძალი გამოსასყიდი გადაუხადეს. ზოგიერთი ისტორიკოსის აზრით, ჰიმერის ბრძოლა იყო ბერძენ-სპარსელთა ომებისათვის მეორე ფრონტის გახსნის მცდელობა.

ამ ბრძოლის შემდეგ სიცილიაზე აყვავდა ბერძნული ენა და კულტურა.

კართაგენი დაკმაყოფილდა მიზანმიმართულად აფრიკაში ტერიტორიული ექსპანსიით და ამჯერად, 70 წლით მიატოვა სიცილია. 

ჰიმერის ბრძოლაზე გვაიმბობს ჰეროდოტე, ასევე, დიოდორე სიცილიელი, თუმცა უნდა აღინიშნოს, რომ ორივე მათგანი განსხვავებული სახით წარმოგვიდგენს მას. 

## რესურსები ინტერნეტში
*ჰიმერა

კატეგორია:საბერძნეთის ისტორია
კატეგორია:კართაგენის ბრძოლები
კატეგორია:ძველი მსოფლიოს ისტორია
კატეგორია:კართაგენი
GEOnet სახელების სერვერი

**GEOnet სახელების სერვერი** () — სახელთა ბაზა, რომელიც შეიცავს გეოგრაფიული დასახლებების სახელს აშშ-ს გარეთ. იგი ინახავს გეოგრაფიული ადგილების ოფიციალურ სახელებს, რომელიც დაადგინა აშშ-ს გეოგრაფიული სახელების საბჭომ. GNS მონაცემების გამოყენება არ შემოიფარგლება ლიცენზიებით და საავტორო უფლებებით.

## რესურსები ინტერნეტში
* GEOnet Names Server 
* GeoNet Designations: Codes and Definitions 

კატეგორია:ნავიგაცია
კატეგორია:გეოკოდები
ჯულფის რაიონი

**ჯულფის რაიონი** () — რაიონი აზერბაიჯანში, ნახიჩევანის ავტონომიურ რესპუბლიკაში. ადმინისტრაციული ცენტრი — ქალაქი ჯულფა.

## გეოგრაფია 
რაიონს ჩრდილო-აღმოსავლეთიდან ესაზღვრება სომხეთი და სამხრეთიდან ირანი. ჯულფის რაიონი მდებარეობს ქალაქ ნახიჩევანიდან აღმოსავლეთით. რაიონის უმაღლესი წერტილია — მთა დამირლიდაღი (3368 მ). ზაფხულში რაიონის კლიმატი ცხელი და მშრალია, მაგრამ ზამთარი ცივია. იანვრის საშუალო ტემპერატურაა -10-დან  -3 °C-მდე, ივლისი +19 და + 28 °C. წლიური ნალექი 200-600 მმ. მდინარეები ალინჯა, გადარა და არაქსი (ირანის საზღვრის გასწვრივ) მიედინება რაიონის ტერიტორიაზე.

## სქოლიო
კატეგორია:აზერბაიჯანის რაიონები
ისმაილიზმი

**ისმაილიტები** —  VIII საუკუნეში არაბთა ხალიფატის ტერიტორიაზე აღმოცენებული მუსლიმანურ-შიიტური სექტის მიმდევრები. სახელწოდება მიიღეს შიიტების მეექვსე იმამის, ჯაფარ სადიკის უფროსი ვაჟის, ისმაილის სახელის მიხედვით.

## ისტორია
„ისმაილიტების სექტა“ ჯერ კიდევ VIII საუკუნეში წარმოიშვა და მჭიდროდ იყო დაკავშირებული მაზდაქურ-ხურამიტულ მოძრაობებთან. ისმაილიზმი ( — *al-Ismā‘īliyya*,  — *Esmâ‘īliyân*) — როგორც მოძღვრება „ასასინთა სიკვდილის ორდენის“ უმთავრესი იდეოლოგიური იარაღი გახდა.

VIII საუკუნის მეორე ნახევარში შიიტები დაიყვნენ სექტებად: ზეიდიტები, იმამიტები (ზომიერი შიიტები), რომელნიც მეშვიდე იმამად (სულიერი მოძღვარი) სცნობდნენ ხალიფა ალის შთამომავალ მუსა ყაზიმს და ისმაილიტები, რომელნიც იმამად სცნობდნენ მის ძმა-ისმაილს.

IX საუკუნის მეორე ნახევარში ჩამოყალიბდა ისმაილიტების ძლიერი და საიდუმლო ორგანიზაცია, რომლის გავლენა გავრცელდა მთელს მახლობელ აღმოსავლეთში, ცენტრალურ აზიაში, ჩრდილოეთ აფრიკასა და სხვაგანაც. ისმაილიტობა წარმოიშვა საზოგადოებრივი კლასების დაბალ ფენებში, ხელოსნობა და გლეხობაში. არაბთა სახალიფოს სხვადასხვა რეგიონებში ისმაილიტები გადასხვაფერდნენ და მრავალნაირ რელიგიურ მოძღვრებად ჩამოყალიბდნენ. ერთ-ერთი მათგანი იყო კარამიტების სახალხო-რელიგიური მოძრაობა, რომელიც შემდეგ ცალკე სექტად გადაიქცა.

## ისმაილიტების ფილოსოფია
IX საუკუნიდან ისმაილიტებმა თავისებურად შეითვისეს ნეოპლატონისტური ფილოსოფია და ქრისტიანული გნოსტიციზმი, რომელთა გავლენით საბოლოოდ გაფორმდა მათი მოძღვრება. ისინი მკვეთრად გაემიჯნენ მართლმადიდებლურ სუნიზმს და ზომიერ შიიტებს. ისტორიკოს დავით კაციტაძის ნაშრომში — „ირანის ისტორია III-XVIII საუკუნეები“ ისმაილიტების დოქტრინა ამგვარად არის წარმოდგენილი.

„ისმაილიტების მოძღვრების თანახმად, ღმერთმა-აბსოლუტმა თავის თავიდან გამოჰყო შემოქმედებითი სუბსტანცია — „მსოფლიო გონება“, რომელმაც შექმნა იდეების სამყარო და თავის მხრივ გამოჰყო უმდაბლესი სუბსტანცია — „მსოფლიო სული“, რომელმაც შექმნა მატერია, პლანეტები და მიწა. ისმაილიტები ყურანს ალეგორიულად განმარტავდნენ და უარყოფდნენ ისლამის ზნეჩვეულებების უმეტეს ნაწილს. ისმაილიტები ასწავლიდნენ, რომ დროის გარკვეული ციკლის შემდეგ მოციქული აღდგება ხალხში. „მსოფლიო გონების“ გამომხატველად ითვლება ნატიკი (მოლაპარაკე) ანუ წინასწარმეტყველი, ხოლო „მსოფლიო სულის“ გამომხატველად მისი თანაშემწე, კომენტატორი მისი მოძღვრებისა — ასისი (ბაზისი, საფუძველი). ნატიკი ექვსი იყო: ადამი, ნოე, აბრაამი, მოსე, იესო ქრისტე და მუჰამედი. მეშვიდე უნდა გამოჩნდეს განკითხვის დღეს. ყოველ ნატიკს ჰყავდა თანაშემწე: მოსეს — აარონი, იესო ქრისტეს — პეტრე მოციქული, მუჰამედს — ალი. ისმაილიტების სექტა პირველად შვიდი, შემდეგ კი ცხრა საფეხურისაგან შედგებოდა. უმაღლეს საფეხურს მხოლოდ სექტის ზოგიერთი წევრი აღწევდა. მათ უნდა ბრმად დამორჩილებოდნენ, როგორც იარაღი სექტის უფრო დაბალ საფეხურზე მდგარი წევრები. ისმაილიტების სექტა შეკრული იყო რკინისებური დისციპლინით“.

## იხილეთ აგრეთვე
* ასასინები

## ლიტერატურა 
* 

## რესურსები ინტერნეტში
* სამოქალაქო განათლების ლექსიკონი
* ოფიციალური საიტი
* ისმაილიტები 

კატეგორია:რელიგია
კატეგორია:საიდუმლო ორგანიზაციები
კატეგორია:ეზოთერული სკოლები
კატეგორია:ისლამური ტერმინოლოგია
იაიჯი

**იაიჯი**  () — სოფელი აზერბაიჯანში, ნახიჩევანის ავტონომიურ რესპუბლიკაში, ჯულფის რაიონში. მოსახლეობა შეადგენს — 5 857კაცს.

## რესურსები ინტერნეტში
*
 

კატეგორია:ნახიჩევანის ავტონომიური რესპუბლიკის სოფლები
კატეგორია:ჯულფის რაიონის სოფლები
ჰალტი

**ჰალტი** () — მთა ნორვეგიისა და ფინეთის საზღვარზე. ჰალტის მწვერვალი ნორვეგიის მხარეს მდებარეობს, ზღვის დონიდან 1 365 მეტრზე. მთის უმაღლესი ადგილი ფინეთის მხარეს, ზღვის დონიდან 1 324 მეტრია, რაც თავის მხრივ, უმაღლესი წერტილია მთელ ფინეთში. ჰალტის ფინური მხარე ლაპლანდიის პროვინციას მიეკუთვნება. 

2015 წელს, ნორვეგიელთა ჯგუფმა წმოიწყო კამპანია, რომ 2017 წელს, რუსეთისგან დამოუკიდებლობის მოპოვების 100 წლისთავზე, ჰალტი ფინეთს აჩუქონ, რის შემდეგაც, ის ფინეთის უმაღლესი მწვერვალი გახდება და საზღვრის 200 მეტრით გადაწევას გამოიწვევს. იდეამ ორივე ქვეყნის მოსახლეობაში პოპულარობა მოიპოვა და 2016 წლის ივლისში ცნობილი გახდა, რომ ნორვეგიის პრემიერ-მინისტრი ერნა სოლბერგი მზადაა მთა ფინეთს აჩუქოს, მიუხედავად იმისა, რომ ეს იდეა ქვეყნის კონსტიტუციას ეწინააღმდეგება, რომელშიც მკაფიოდ წერია, რომ ნორვეგია „განუყოფელი და გაუსხვისებელი სამეფოა“. 

ჰალტისკენ 50 კილომეტრიანი საფეხმავლო გზა მიემართება ფინეთის სოფელ კილპისიარვიდან.

## იხილეთ აგრეთვე
*სკანდინავიის მთები

## რესურსები ინტერნეტში
* "Hálditšohkka, Finland/Norway" on Peakbagger
* "Halti, Norway" on Peakbagger

## სქოლიო
კატეგორია:ნორვეგიის მთები
კატეგორია:ფინეთის მთები
კატეგორია:სკანდინავიის მთები
რამზან კადიროვი

**რამზან კადიროვი **( ; დ. 5 ოქტომბერი, 1976, ცენტაროი, ჩეჩნეთ-ინგუშეთის ასსრ, სსრკ) — რუსეთის სახელმწიფო და პოლიტიკური მოღვაწე.

ჩეჩნეთის რესპუბლიკის პრეზიდენტი 2007 წლის 15 თებერვლიდან (2016 წლის 25 მარტიდან არის ჩეჩნეთის რესპუბლიკის პრეზიდენტის მოვალეობის შემსრულებელი), „ერთიანი რუსეთის“ () უმაღლესი საბჭოს ბიუროს წევრი, რუსეთის ფედერაციის გმირი და რუსეთის ფედერაციაში შესული ჩეჩნეთის რესპუბლიკის პირველი პრეზიდენტის, ახმად კადიროვის შვილი.

ჩეჩნეთის პირველი ომის დროს ებრძოდა რუსეთის ფედერაციას, მაგრამ მეორე ომში მამასთან ერთად უკვე რუსული მხარისკენ გადავიდა. მამის პრეზიდენტობის დროს იყო ჩეჩნეთის რესპუბლიკის პრეზიდენტის უსაფრთხოების სამსახურის უფროსი, 2005-2007 წლებში კი იკავებდა ჩეჩნეთის რესპუბლიკის ხელისუფლების მდივნის პოსტს. ასევე არის პოლიციის გენერალ-მაიორი.

კადიროვის მიღწევებად მიიჩნევენ ჩეჩნეთის რესპუბლიკაში მშვიდობის დამყარებას და ომის დროს დანგრეულ გროზნოს აღდგენას, ხოლო ადანაშაულებენ დიქტატორული რეჟიმის დამყარებაში, ადამიანთა უფლებების დარღვევასა და კორუფციაში.

## რესურსები ინტერნეტში 
* რამზან კადიროვის ოფიციალური საიტი 
* 

## სქოლიო 
კატეგორია:რუსი პოლიტიკოსები
კატეგორია:ჩეჩნეთის პრეზიდენტები
კატეგორია:რუსეთის სახელმწიფო მოღვაწეები
კატეგორია:ჩეჩნეთის ომის მონაწილეები
კატეგორია:დაბადებული 1976
კატეგორია:„ერთიანი რუსეთის“ წევრები
კატეგორია:დაბადებული 5 ოქტომბერი
კატეგორია:მაგნიტსკის აქტით სანქცირებული ადამიანები
კატეგორია:ცოცხალი ადამიანები
ბაბექი (მრავალმნიშვნელოვანი)

**ბაბექი** შეიძლება აღნიშნავდეს:

## პიროვნება
*ბაბექი  — სახალხო აჯანყების ბელადი აზერბაიჯანსა და დასავლეთ ირანში.

## აზერბაიჯანი
*ბაბექი — ქალაქი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონის ადმინისტრაციული ცენტრი.
*ბაბექი — სოფელი აზერბაიჯანში, ნახიჩევანის ავტონომიურ რესპუბლიკაში, შარურის რაიონში. 

## ირანი
*ბაბაქი — სოფელი ირანში, არდებილის ოსტანში.
*ბაბაქი — სოფელი ირანში, ჰორმაზაგანის ოსტანში.
დიმიტრი პესკოვი

**დიმიტრი პესკოვი **(; დ. 17 ოქტომბერი, 1967, მოსკოვი, სსრკ) — რუსეთის პრეზიდენტის პრეს-მდივანი, პრეზიდენტის ადმინისტრაციის ხელმძღვანელის მოადგილე, რუსეთის ფედერაციის პირველი კლასის მრჩეველი. ჰყავს მეუღლე, ტატიანა ნავკა და ერთი შვილი.

## რესურსები ინტერნეტში 
* დიმიტრი პესკოვის ბიოგრაფია Lenta.ru-ზე 

## სქოლიო 
კატეგორია:რუსი აღმოსავლეთმცოდნეები
კატეგორია:რუსი მთარგმნელები
კატეგორია:დაბადებული 1967
კატეგორია:რუსი პოლიტიკოსები
კატეგორია:დაბადებული 17 ოქტომბერი
კატეგორია:ცოცხალი ადამიანები
კატეგორია:მოსკოვში დაბადებულები
ოპერაცია წარმოუდგენელი

thumb|300px|დასავლელი მოკავშირეები (ლურჯი) და საბჭოთა კავშირი და მისი მოკავშირეები (წითელი) სექტემბერი, 1945
thumb|300px|მოკავშირეთა ძალების პოზიცია, 10 მაისი, 1945.
**ოპერაცია „წარმოუდგენელი“** () — თავდასხმითი და თავდაცვითი გეგმის კოდური დასახელება იმ შემთხვევაში, თუ სამხედრო კონფლიქტი დაიწყებოდა ერთი მხრივ დიდ ბრიტანეთსა და აშშ-ს და მეორე მხრივ სსრკ-ს შორის. შემუშავდა 1945 წლის გაზაფხულ-ზაფხულის პერიოდში. ორივე გეგმა დიდი ბრიტანეთის პრემიერ-მინისტრის უინსტონ ჩერჩილის დავალებით ძალიან გასაიდუმლოებულ პირობებში შეიმუშავა  დიდი ბრიტანეთის ომის კაბინეტის დაგეგმვის გაერთიანებულმა შტაბმა. ამჟამად, დოკუმენტები ინახება დიდი ბრიტანეთის ეროვნულ არქივში. თავდასხმითი გეგმის უშუალო მიზანი იყო საბჭოთა ჯარების პოლონეთიდან ძალით განდევნა, ხოლო თავდაცვითისა — ბრიტანეთის კუნძულების თავდაცვის ორგანიზება  იმ შემთხვევაში, თუ საბჭოთა ძალები შეიჭრებოდა დასავლეთ ევროპაში. ზოგიერთი წყაროს მიხედვით აღნიშნული გეგმა განიხილება, როგორც მესამე მსოფლიო ომის გეგმა. გეგმის პროექტის წარდგენისას ჩერჩილმა განაცხადა „ეს არის წინასწარი ესკიზი და იმედი მაქვს ყველაფერი ჯერ კიდევ ჰიპოტეზური შესაძლებლობაა“.

## ლიტერატურა
*  
*  
*  
*  

## სქოლიო
კატეგორია:მეორე მსოფლიო ომი
კატეგორია:ცივი ომი
კატეგორია:1945
კატეგორია:მეორე მსოფლიო ომის ოპერაციები და ბრძოლები
კატეგორია:1945 წლის ბრძოლები
ქურდი (ფილმი)

**ქურდი** —  რეჟისორ ზაზა მერაბიშვილის 2007 წლის მოკლემეტრაჟიანი მხატვრული ფილმი.

როლებს ასრულებენ ნიკოლოზ ჩხიკვაძე,მირიან საღარეიშვილი,ირაკლი კასრელიშვილი,თინა ჩაკვეტაძე,ლიზა ვადაჭკორია. ფილმის დამდგმელი ოპერატორია ლევან მახარაძე, დამდგმელი მხატვარი უშანგი იმერლიშვილი, კომპოზიტორი ზაზა მარჯანიშვილი, ხმის რეჟისორი ირაკლი ქაცარავა , მემონტაჟე კახა კოშტარია , პროდიუსერი ზაზა მერაბიშვილი. ფილმის გადაღებაზე მუშაობდნენ სტუდია „თი-ბი-სი TV“, სტუდია „აბკ“ და კომპანია „ჩემი სტუდია“.

## სიუჟეტი
ფილმი მოგვითხრობს ახალგაზრდა კაცის ამბავს, რომელიც თავდადებულად იბრძოდა სამშობლოს დასაცავად, თუმცა დღეს ის აღარავის სჭირდება ომმა და ხელისუფლების ღალატმა ის ჯიბის ქურდად აქცია.

## რესურსები ინტერნეტში
*ქართული ფილმების ეროვნული ფილმოგრაფია 

კატეგორია:ქართულენოვანი ფილმები
კატეგორია:2007 წლის ქართული ფილმები
არაქსი (ბაბექი)

**არაქსი** () — სოფელი აზერბაიჯანში, ნახიჩევანის ავტონომიურ რესპუბლიკაში, ბაბექის რაიონში. მოსახლეობის რაოდენობა — 246 კაცი.

## რესურსები ინტერნეტში
* 

კატეგორია:ბაბექის რაიონის სოფლები
Illionaire Records

**Illionaire Records** — დამოუკიდებელი სამხრეთ კორეული ჩამწერი სტუდია, რომელიც ჩამოაყალიბეს რეპერებმა The Quiett-მა და Dok2-მ 2011 წელს. სტუდიაში ასევე წარმოდგენილია რეპერი Beenzino. მიუხედავად მისი მცირე ზომისა, Illionaire ჩამწერი სტუდია დასახელებულია ერთ-ერთ ყველაზე გავლენიან ჰიპ-ჰოპის ჩამწერ სტუდიად სამხრეთ კორეაში, რაშიც დიდი წვლილი მიუძღვით მისი არტისტების პოპულარობას.

## ისტორია
მეგობრებმა და რეპერებმა The Quiett-მა და Dok2 ჩამოაყალიბეს Illionaire ჩამწერი სტუდია 2011 წლის 1 იანვარს. იმავე წელს მათ ხელი მოაწერეს კონტრაქტს რეპერ Beenzino-სთან. The Quiett-მა შემდგომ ინტერვიუში განაცხადა, რომ მას სურდა თავდაპირველად ჩამოეყალიბებინა პატარა სტუდია, რათა თავიდან აეცილებინა ტრადიციული კეი-პოპ სისტემის იარლიყი. „ძირითად სტუდიის ეტიკეტი ასეთია: ფულს, რომელსაც არტისტები გამოიმუშავებენ, კომპანია პირველ რიგში აძლევს უფროსებს, მენეჯერებსა და თანამშრომლებს. ჩვენს შემთხვევაში კი თავადავეე ვართ უფროსები“- აცხადებს The Quiett რეპერი. ხელშეკრულებით მხოლოდ ერთი თანამშრომელი ყავთ მათ, დანარჩენი სამიდან არც ერთი არა არის კონტრაქტით დაკავშირებული სტუდიასთან.  11 ნოემბერს სამმა არტისტმა გამოუშვა უფასო სიმღერა "Illionaire Gang", რომ დაემთხვიათ "Illionaire Day Concert"-სთვის.

Illionaire სტუდიის არტისტები იყვნენ ნიუ-იორკის "Asian Music Festival Summer Concert"-ის შემსრულებლები 2014 წელის 21 მაისს. იმავე ზაფხულს სტუდიამ გამოუშვა კიდევ ერთი ალბომი "11:11".

Dok2-მ და The Quiett-მა წარადგინეს Illionaire სტუდია სატელევიზიო რეპ შეჯიბრების Show Me the Money-ის მესამე სეზონში, სადაც გახდნენ გამარჯვებული მონაწილის Bobby-ის (ბიჭების ჯგუფ IKON-ის ერთ-ერთი წევრი) პროდუსერები. ისინი ასევე წარადგენენ თავის სტუდიას 2016 წლის Show Me the Money-ის შეჯიბრებაში. 

## არტისტები
* Dok2
* The Quiett
* Beenzino

## იხილეთ აგრეთვე
*AOMG
*Dok2

## ლიტერატურა
*

## სქოლიო
კატეგორია:სამხრეთ კორეული სტუდიები
ჩორეშტი

**ჩორეშტი** () — სოფელი მოლდოვაში, ნისპორენის რაიონში. მდებარეობს ზღვის დონიდან 152 მეტრზე. 2004 წლის მონაცემებით, მოსახლეობა 3 363  ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* ნისპორენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:ნისპორენის რაიონის სოფლები
იგორ გუზენკო

**იგორ გუზენკო** (; დ. 13 იანვარი, 1919, სოფ. როგაჩევო, მოსკოვის გუბერნია  — გ. 8 ივნისი 1982, მისისოგა, კანადა) — პოლიტიკური მოტივით საზღვარგარეთ გაქცეული, კანადაში სსრკ-ის საელჩოს შიფრირების დეპარტამენტის ყოფილი ხელმძღვანელი, კრიპტოგრაფი. კანადის მხარეს გადასცა სსრკ-ის აგენტურის შიფრები და კოდები. 

კანადაში მეუღლესთან ერთად ჩავიდა 1943 წლის ზაფხულში. 1945 წლის 5 სექტემბერს 26 წლის მოხელე გადავიდა კანადის მხარეს. გადასვლის დეტალები აქამდე უცნობია. საბჭოთა საელჩოდან აიღო 109 საიდუმლო დოკუმენტი, გამოვიდა საელჩოდან და გადასცა კანადის პოლიციის ერთ-ერთ კომისარს, რომელმაც იგი გადასცა კანადის მთავრობას. გადაცემული დოკუმენტები წარმოადგენდა სსრკ-ის მთავარი სადაზვერვო სამმართველოს პოლკოვნიკის ნიკოლაი ზაბოტინის მიმოწერას უცხოელ აგენტებთან. აღნიშნული დოკუმენტების გასაჯაროებამ გამოიწვია ათი აგენტის დაპატიმრება, რომლებიც მუშაობდნენ დასავლეთში აშშ-ის ატომური იარაღის შესახებ ინფორმაციის მოძიებაზე. ამის გამო დააპატიმრეს ასევე კანადაში დიდი ბრიტანეთის საელჩოს არქივარიუსის მოადგილე კაი უილშერი („ელსი“). 

იგორ გუზენკო გაქცევის შემდეგ დასახლდა ტორონტოში. გარდაიცვალა 1982 წელს. მისი რვა შვილი და 16 შვილიშვილი ცხოვრობს კანადაში და აშშ-ში. გამოქვეყნებული აქვს რამდენიმე მემუარული წიგნი. 

გუზენკოს გაქცევის ამბავი საფუძვლად დაედო ორ ამერიკულ ფილმს: „რკინის ფარდა“ (1948) და „ოპერაცია ძიება“ (1954).

## რესურსები ინტერნეტში
* 

## სქოლიო
კატეგორია:ცივი ომი
კატეგორია:დაბადებული  13 იანვარი
კატეგორია:დაბადებული 1919
კატეგორია:გარდაცვლილი 8 ივნისი
კატეგორია:გარდაცვლილი 1982
Dok2

**ლი ჯუნ კიუნგი** () ცნობილი,როგორც Dok2 () — სამხრეთ კორეელი რეპერი და Illionaire Records-ის თანადამფუძებელი.

## ბიოგრაფია
### ადრეული წლები
Dok2-ს დედა არის კორეელი, მამა ესპანელი და ფილიპინელი.

მიუხედავად იმისა, რომ 2014 წელს მედია საშუალებებმა გამოაქვეყნეს, რომ Dok2 იყო პირდაპირი ბიძაშვილი ამერიკელი მომღერლის ნიკოლ შვერზინგერისა, რომელიც წინათ გოგოების ჯგუფის Pussycat Dolls-ის წევრი იყო, Dok2 2015 წლის ინტერვიუში განაცხადა, „ცნობები იმის შესახებ, რომ ნიკოლ შვენზინგერი ჩემი პირველი ბიძაშვილია არასწორია. ჩვენ ერთი სისხლი გვაქვს, მაგარამ ურთიერთობა ძალიან ჩახლართულია. მე მას არასდროს შევხვედრივარ“.

### კარიერის დასაწყისი
Dok2-მ ხელი მოაწერა კონტრაქტს  Future Flow Entertainment-თან, როდესაც ის 13 წლის იყო. მიუხედავად იმისა, რომ  ის მოზარდობის ასაკში იყო, მან დაწერა სიმღერები  უკვე განმტკიცებული კორეული ჰიპ-ჰოპ ჯგუფებისთვის, როგორებიც იყვნენ  Dynamic Duo და Epik High.

2006 წელს, სახელწოდებით  All Black,  Dok2-მ და თინეიჯერმა რეპერმა Microdot-მა ერთად  გამოუშვეს ალბომი Chapter 1.

2009 წელს მან გამოუშვა თავისი პირველი მინი ალბომი Thunderground.

### Illionaire Records
2011 წელს Dok2-მ და The Quiett-მა დააფუძნეს Illionaire ჩამწერი სტუდია.  მიუხედავად მისი მცირე ზომისა, Illionaire ჩამწერი სტუდია დასახელებულია ერთ-ერთ ყველაზე გავლენიან ჰიპ-ჰოპის ჩამწერ სტუდიად სამხრეთ კორეაში, რაშიც დიდი წვლილი მიუძღვით მისი არტისტების პოპულარობას.

### Show Me The Money
2014 წელს, Dok2 იყო ჟიური სატელევიზიო შეჯიბრებაში how Me the Money, სადაც ის და The Quiett იყვნენ პროდუსერები გამარჯვებული მონაწილის Bobby-ის(ბიჭების ჯგუფ IKON-ის ერთ-ერთი წევრი). ისინი ასევე წარადგენენ თავის სტუდიას 2016 წლის Show Me the Money-ის შეჯიბრებაში.

### დისკოგრაფია
### პრიზები
## იხილეთ აგრეთვე
*Illionaire Records

## რესურსები ინტერნეტში
* Illionaire record-ის ოფიციალური საიტი 

## სქოლიო
კატეგორია:სამხრეთ კორეელი რეპერები
კატეგორია:დაბადებული 1990
კატეგორია:დაბადებული 28 მარტი
კატეგორია:ცოცხალი ადამიანები
ივერიის მთა

**ივერიის მთა** ან **იბერიის მთა** — მთა საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს ბზიფის ქედის სამხრეთ მთისწინეთში, ფსირცხის დაბალმთიან კირქვულ მასივზე. სიმაღლე ზღვის დონიდან 344 მ. წარმოადგენს მდინარეების მაანიკვარისა და ფსირცხის წყალგამყო­ფს. აგებულია ძირითადად ცარცულ-პალეოგენური კირქვებით. მწვერვალზე მდებარეობს ანაკოფიის ნანგრევები. ჩრდილო კალთაზე მდებარეობს ახალი ათონის მღვიმე. ივერიის მთის მწვერვალიდან იშლება ფართო ხედი შავიზღვისპირა სანაპიროზე: ბიჭვინთის კონცხიდან სოხუმამდე. მწვერვალისაკენ გზა სერპანტინული ტიპისაა.

## სქოლიო
კატეგორია:აფხაზეთის ავტონომიური რესპუბლიკის მთები
სტალაგნატი

მინი|ევროპის უმაღლესი სტალაგნატი ისპინიგოლის მღვიმეში
**სტალაგნატი** ან **სტალაქტონი** — ნაღვენთ-ნაწვეთი ქემოგენური დანალექი კარსტულ მღვიმეებში. წარმოადგენს სტალაქტიტისა და სტალაგმიტის შეერთებით წარმოქმნილ სვეტს. სტალაგნატი სტალაქტიტებისა და სტალაგმიტების გვიანდელი სტადიაა. სტალაგნატები გავრცელებულია საქართველოს კარსტულ მღვიმეებშიც, ამ მხრივ აღსანიშნავია ახალი ათონისა და სათაფლიის მღვიმები. იტალიაში მდებარე ისპინიგოლის მღვიმეში მდებარეობს ევროპის უმაღლესი სტალაგნატი, რომლის სიმაღლე 38 მ აღწევს.

## რესურსები ინტერნეტში
კატეგორია:ნაღვენთი წარმონაქმნები
კაშუეირა-დი-მინასი

**კაშუეირა-დი-მინასი** () — მუნიციპალიტეტი ბრაზილიაში, მინას-ჟერაისის შტატში; მიეკუთვნება მინას-ჟერაისის შტატის სამხრეთ და სამხრეთ-დასავლეთ მეზორეგიონს. შედის ეკონომიკურ-სტატისტიკურ მიკრორეგიონ სანტა-რიტა-დუ-საპუკაის შემადგენლობაში.

2010 წლის მონაცემებით, მოსახლეობა 11 034 ადამიანს შეადგენდა, მოსახლეობის სიმჭიდროვე 36.27 კმ²-ზე. ფართობი 304 243 კმ²-ია.

## იხილეთ აგრეთვე
* მინას-ჟერაისი
* ბრაზილიის შტატები

## რესურსები ინტერნეტში
**ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები*

კატეგორია:მინას-ჟერაისის შტატის მუნიციპალიტეტები
მალახოვის ყორღანი (ფილმი)

**მალახოვის ყურღანი** —  რეჟისორ ალექსანდრე ზარხისა და იოსებ ხეიფიცის 1944 წლის დრამა.

როლებს ასრულებენ ნიკოლოზ კრიუჩკოვი (მესამე რანგის კაპიანი - ლიხაჩოვი), ბორის ანდრეევი (მაიორი ჟუკოვსკი - პოლკის მეთაური), აკაკი ხორავა (ვიცე-ადმირალი), მარია პასტუხოვა (მარია პერვენცევა), ნიკოლაი დოროხინი (სიზოვი), ფიოდორ იშჩენკო (მეზღვაური), ნიკოლოზ გორლოვი (მეზღვაური), ევგენი პეროვი (მეზღვაური), იგორ ტკაჩუ (მეზღვაური), ზურაბ ლეჟავა (მეზღვაური), ანატოლი სმირანინი (მთხრობელი). ფილმის დამდგმელი ოპერატორია არკადი კოლცატი, დამდგმელი მხატვარი ვლადიმერ კაპლუნოვსკი, კომპოზიტორი ანდრია ბალანჩივაძე, ხმის რეჟისორი არნოლდ შარგოლოდსკი, მემონტაჟე ევგენია ბეჟანოვა, ფილმის გადაღებაზე მუშაობდა თბილისის კონოსტუდია.

პირველი ჩვენება საკავშირო ეკრანზე შედგა 1944 წლის 9 დეკემბერს წელს.

## სიუჟეტი
მეორე მსოფლიო ომი. ფაშისტების მიერ ყირიმის ნაპირთან ჩაძირული ნაღმოსნის „გროზნის“ გადარჩენილ მეზღავურებს სევასტოპოლის მისადგომების დაცვას დაავალებენ, ხუთი მეზღვაური მალახოვის ყურღანს სისხლის უკანასკნელ წვეთამდე იცავს. მთავარსარდლის ბრძაებით, ორასორმოცდაათდღიანი ბრძოლის შემდეგ საბჭოთა ჯარი სევასტოპოლს ტოვებს.

## რესურსები ინტერნეტში
*ქართული ფილმების ეროვნული ფილმოგრაფია 

კატეგორია:1944 წლის ფილმები
თეიმურაზ ბუტიკაშვილი

**თეიმურაზ ბუტიკაშვილი** (დ. 29 აგვისტო, 1961, თბილისი) — ქართველი კინორეჟისორი. საქართველოს  კინოაკადემიის (საქართველოს კინემატოგრაფისტთა კავშირი) წევრი 1996 წლიდან.

## ბიოგრაფია
დაიბადა 1961 წლის 29 აგვისტოს, ქ. თბილისში. 

1978–1979 წლებში მოღვაწეობდა თბილისის ზაქარია ფალიაშვილის სახელობის ოპერისა და ბალეტის სახელმწიფო აკადემიურ თეატრში — რეკვიზიტორად და მხატვარ–დეკორატორის ასისტენტად. 

1979–1981 წლებში თეატრის რეჟისურის  სპეციალობით სწავლობდა თბილისის სერგო ზაქარიაძის სახელობის კულტ - საგანმანათლებლო სასწავლებელში.  1983  წელს სასწავლებლად შევიდა და კინო-ტელე რეჟისორის სპეციალობით 1988 წელს დაამთავრა კიევის კარპენკო-კარის სახელობის კინოს, თეატრისა და ტელევიზიის ეროვნული ინსტიტუტის  კინოფაკულტეტი.

1990 წლიდან საქართველოს სახელმწიფო ტელერადიოდეპარტამენტის კომპანია „ქართული ტელეფილმის“ (საქართველოს ტელეფილმების სტუდია) რეჟისორია. 1997 წლიდან ეწევა პედაგოგიურ საქმიანობას, საქართველოს ტექნიკური უნივერსიტეტის ჰუმანიტარული ინსტიტუტის აუდიო–ვიზუალურ ხელოვნებათა კათედრის შემოქმედებითი სახელოსნოს ხელმძღვანელად და ივანე ჯავახიშვილის სახელობის თბილისის სახელმწიფო უნივერსიტეტის ჰუმანიტარულ მეცნიერებათა ფაკულტეტის პროფესიული საგანმანათლებლო პროგრამის კინო-ტელე რეჟისურის პედაგოგად (2014-2019).

## ფილმოგრაფია﻿
### რეჟისორი
*1990: „სტუმარი (სირცხვილი)“, კომპანია „ქართული ტელეფილმი“ (მხატვრული)
*1992: „კერპი“, კომპანია „ქართული ტელეფილმი“ (მხატვრული)
*1995: „ლიტურგია XX საუკუნის საქართველოზე“ (დოკუმენტური)
*1996: „რა გაცინებს?!“, კომპანია „ქართული ტელეფილმი“ (მხატვრული)
*1997: „პროფესია კინორეჟისორი“, კომპანია „ქართული ტელეფილმი“ (დოკუმენტური)
*2006: „ჩამოფასებულები “ (მხატვრული)

### პროდიუსერი
*2007: „ჩამოფასებულები“ (მხატვრული)

## რესურსები ინტერნეტში
*
*

კატეგორია:დაბადებული 29 აგვისტო
კატეგორია:დაბადებული 1961
კატეგორია:ქართველი კინორეჟისორები
ალექსანდრე (სანდრო) ვახტანგოვი

**ალექსანდრე (სანდრო) ვახტანგოვი** (დ. 30 იანვარი, 1964, თბილისი — გ. 14 თებერვალი, 2024) — ქართველი რეჟისორი, სცენარისტი, პროდიუსერი, ოპერატორი.

## ბიოგრაფია 
დაიბადა 1964 წლის 30 იანვარს თბილისში. 1985 წელს დაამთავრა შოთა რუსთაველის სახელობის თეატრალურ ინსტიტუტის ტელესარეჟისორო ფაკულტეტი. 1987–1988 წლებში გაიარა სტაჟირება მოსკოვის დოკუმენტური ფილმების ცენტრალურ სტუდიაში. 1985–1988 წლებში მუშაობდა საქართველოს სახელმწიფო ტელევიზიაში რეჟისორად. 1989–2001 წლებში კომპანია „ქართული ტელეფილმის“ რეჟისორად. 1995–1998 წლებში იყო პირველი ქართული დამოუკიდებელი ტელერადიო ინსტიტუტის რექტორი. 2002–2003 წლებში სტუდია აუდიენციის სამხატვრო ხელმძღვანელი. 2003 წლიდან სტუდია „სანდრო ვახტანგოვ პროდაქშნ“–ის დამაარსებელი და ხელმძღვანელი. ევრაზიის ტელეაკადემიის ნამდვილი წევრი (2004). ხელოვნებათმცოდნეობის დოქტორი (2006). 30 სატელევიზიო ფილმის ავტორი და რეჟისორი, 300–ზე მეტი ტელეგადაცემის და ვიდეოკლიპის ავტორი, რეჟისორი და პროდიუსერი.

გარდაიცვალა 2024 წლის 14 თებერვალს, 60 წლის ასაკში.

მიღებული ჯილდოები: სპეციალური დიპლომი კანის სატელევიზიო ფესტივალზე (1994) – ფილმი „ოდეონი“; მანა 96 (1996) – წლის საუკეთესო რეჟისურა; მონტროს ფესტივალის „ოქროს ვარდი“ სპეციალური დიპლომი (1998) –ფილმი „ბალეტმაისტერი“; ფილმი „პოსტსაბჭოთა სიზმრები“ ნომინირებული იყო ფესტივალზე EMMY International (2000); საქართველოს სახელმწიფო პრემია (2001) – ფილმი „პილიგრიმობა ევროპიდან იერუსალიმში“.

## ფილმოგრაფია 
### დამდგმელი რეჟისორი
* *ერთი ოჯახის ქრონიკები* (2012) — დოკუმენტური
* *გია ყანჩელი* (2001) — დოკუმენტური
* *ღამის სიზმრები* (1999)
* *ქარაგმა* (1998)
* *ლიანა ისაკაძე, ვივალდი და ზღვა* (1998) — დოკუმენტური
* *ეფემერა* (1997) — დოკუმენტური
* *ბალეტმაისტერი* (1996)
* *ვან გოგის ყური* (1996)
* *წელიწადის დრონი* (1996) — დოკუმენტური
* *არტისტის დაბრუნება* (1995) — დოკუმენტური
* *THE FLASH ART* (1994)
* *ODEON* (1993)
* *Radio City* (1991)
* *ღამე* (1987)

### სცენარის ავტორი
* *ერთი ოჯახის ქრონიკები* (2012) — დოკუმენტური
* *გია ყანჩელი* (2001) — დოკუმენტური
* *ღამის სიზმრები* (1999)
* *ქარაგმა* (1998)
* *ლიანა ისაკაძე, ვივალდი და ზღვა* (1998) — დოკუმენტური
* *ეფემერა* (1997) — დოკუმენტური
* *ბალეტმაისტერი* (1996)
* *ვან გოგის ყური* (1996)
* *წელიწადის დრონი* (1996) — დოკუმენტური
* *არტისტის დაბრუნება* (1995) — დოკუმენტური
* *THE FLASH ART* (1994)
* *ODEON* (1993)
* *Radio City* (1991)
* *ღამე* (1987)

### პროდიუსერი 
* *ერთი ოჯახის ქრონიკები* (2012) — დოკუმენტური﻿

### დამდგმელი ოპერატორი 
* *ღამე* (1987)

## რესურსები ინტერნეტში 
* ქართული ფილმების ეროვნული ფილმოგრაფია 

## სქოლიო 
კატეგორია:დაბადებული 30 იანვარი
კატეგორია:დაბადებული 1964
კატეგორია:თბილისში დაბადებულები
კატეგორია:გარდაცვლილი 14 თებერვალი
კატეგორია:გარდაცვლილი 2024
კატეგორია:ქართველი სცენარისტები
კატეგორია:ქართველი პროდიუსერები
კატეგორია:ქართველი რეჟისორები
თრაუნდარიეკუდლი

**თრაუნდარიეკუდლი** () — მყინვარი ისლანდიაში. მდებარეობს კუნძულის აღმოსავლეთ ნაწილში, აუსტურლანდის რეგიონის ტერიტორიაზე. მყინვარის ფართობია 22 კმ², სიგრძე — ~ 5 კმ. მყინვარი ფარავს ამავე სახელწოდების ვულკანს. თრაუნდარიეკუდლის უმაღლესი წერტილის სიმაღლე ზღვის დონიდან 1236 მ სიმაღლეზეა. მყინვარის მდნარი წყალი კვებავს რამდენიმე მდინარეს. თრაუნდარიეკუდლიდან დასავლეთით დაახლოებით 20 კილომეტრში მდებარეობს ისლანდიის უდიდესი მყინვარი ვატნაიეკუდლი.

## იხილეთ აგრეთვე
* ისლანდიის მყინვარები
* ისლანდიის ვულკანების სია

## სქოლიო
კატეგორია:ისლანდიის მყინვარები
კატეგორია:ისლანდიის ვულკანები
დავით გუჯაბიძე

**დავით გუჯაბიძე** (დ. 17 აგვისტო, 1956, ბორჯომი) — ქართველი სცენარისტი, რეჟისორი, მემონტაჟე.

## ბიოგრაფია
დაიბადა 1956 წლის 17 აგვისტოს. 1978 წელს დაამთავრა თბილისის სახელმწიფო უნივერსიტეტის ფიზიკის ფაკულტეტი, 1986 წელს საქართველოს თეატრისა და კინოს სახელმწიფო ინსტიტუტის კინოსაოპერატორო, ხოლო 1994 წელს ამავე ინსტიტუტის კინოსარეჟისორო ფაკულტეტი. 2003 წელს ევროპის მედია-პროფესიონალების საერთაშორისო პროექტის Nipkow-პროგრამის სტიპენდიით სტაჟირება გაიარა ბერლინში. ხელოვნებათმცოდნეობის დოქტორი (2011).

## ფილმოგრაფია
### დამდგმელი რეჟისორია ფილმების
# "ქეთო და კოტეს" ძიებაში (2009) - დოკუმენტური
# სადღაც, დედამიწაზე (2009) - დოკუმენტური
# რამდენიმე სურათი თეატრის ცხოვრებიდან ანუ ინტერვიუ ჭოლასთან (2005) - დოკუმენტური
# როკვით განფენილნი (2005) - დოკუმენტური

### სცენარის ავტორია ფილმების
# "ქეთო და კოტეს" ძიებაში (2009) - დოკუმენტური
# სადღაც, დედამიწაზე (2009) - დოკუმენტური
# რამდენიმე სურათი თეატრის ცხოვრებიდან ანუ ინტერვიუ ჭოლასთან (2005) - დოკუმენტური
# როკვით განფენილნი (2005) - დოკუმენტური
# უჩინარი სახელი (1989) - დოკუმენტური

### პროდიუსერია ფილმების
# სადღაც, დედამიწაზე (2009) - დოკუმენტური
# რამდენიმე სურათი თეატრის ცხოვრებიდან ანუ ინტერვიუ ჭოლასთან (2005) - დოკუმენტური
# როკვით განფენილნი (2005) - დოკუმენტური

### დამდგმელი ოპერატორია ფილმების
# ღვინის აკვანი (2011) - დოკუმენტური
# "ქეთო და კოტეს" ძიებაში (2009) - დოკუმენტური
# სადღაც, დედამიწაზე (2009) - დოკუმენტური
# ქართველი მამლუქები ეგვიპტეში (2007) - დოკუმენტური
# თუ დაგივიწყო, იერუშალაიმ! (2006) - დოკუმენტური
# უსუი (2005)
# რამდენიმე სურათი თეატრის ცხოვრებიდან ანუ ინტერვიუ ჭოლასთან (2005) - დოკუმენტური
# როკვით განფენილნი (2005) - დოკუმენტური
# რამდენიმე განმარტოებული კადრი რამდენიმე ეული არსებისა და საგნის შესახებ (2004) - დოკუმენტური
# ჭერი ანუ დაუმთავრებელი ფილმის მასალა (2003)
# ვარიაცია "ოტელოს" თემაზე (2003)
# ნუცას სკოლა (2000)
# ნეტავ აღარ იწვიმოს (2000)
# დღე (1993)
# ტრასა (1991)
# ცისფერი ყანწები (1989) - დოკუმენტური
# უჩინარი სახელი (1989) - დოკუმენტური

### ხმის რეჟისორია/ოპერატორია ფილმების
# სადღაც, დედამიწაზე (2009) - დოკუმენტური
# ქართველი მამლუქები ეგვიპტეში (2007) - დოკუმენტური
# რამდენიმე სურათი თეატრის ცხოვრებიდან ანუ ინტერვიუ ჭოლასთან (2005) - დოკუმენტური
# რამდენიმე განმარტოებული კადრი რამდენიმე ეული არსებისა და საგნის შესახებ (2004) - დოკუმენტური

### მემონტაჟეა ფილმების
# "ქეთო და კოტეს" ძიებაში (2009) - დოკუმენტური
# სადღაც, დედამიწაზე (2009) - დოკუმენტური
# ქართველი მამლუქები ეგვიპტეში (2007) - დოკუმენტური

## რესურსები ინტერნეტში
* დავით გუჯაბიძე  — შოთა რუსთაველის თეატრისა და კინოს უნივერსიტეტი

## სქოლიო
კატეგორია:ქართველი სცენარისტები
კატეგორია:ქართველი პროდიუსერები
კატეგორია:ქართველი მემონტაჟეები
კატეგორია:დაბადებული 17 აგვისტო
კატეგორია:დაბადებული 1956
დავით
კატეგორია:ბორჯომში დაბადებულები
კატეგორია:ხელოვნებათმცოდნეობის დოქტორები
ნოდარ ბეგიაშვილი

**ნოდარ ბეგიაშვილი** (დ. 17 აგვისტო, 1958) — ქართველი რეჟისორი, სცენარისტი, მემონტაჟე.

## ბიოგრაფია
დაიბადა 1958 წლის 13 სექტემბერს ქ. თბილისში. 1975 წელს დაამთავრა თბილისის მე-4 საშუალო სკოლა. 1980 წელს შოთა რუსთაველის სახელობის სახელმწიფო თეატრალური ინსტიტუტის სარეჟისორო ფაკულტეტი (მიხეილ თუმანიშვილის ჯგუფი). 1981-2004 წლებში მოღვაწეობდა საქართველოს სახელმწიფო ტელევიზიაში დამდგმელ რეჟისორად. 1999 წელს დააარსა ასოციაცია „სტუდია ტელევიზორი“ სადაც შექმნა ანიმაციური ფილმები. მონაწილეობდა სხვადასხვა ფესტივალებზე მიღებული აქვს პრიზები. 

## ფილმოგრაფია 
### დამდგმელი რეჟისორი 
# პონტო - შავი, შავი ზღვა (2001) - ანიმაციური﻿

### სცენარის ავტორი 
# პონტო - შავი, შავი ზღვა (2001) - ანიმაციური﻿

### ხმის რეჟისორი /ოპერატორი 
# ლეხაიმ! (2005) - დოკუმენტური﻿

### მემონტაჟე 
# ფრაგმენტები ტაო-კლარჯეთის ისტორიიდან (2006) - დოკუმენტური
# შინ და უკან (2006) - დოკუმენტური
# ლეხაიმ! (2005) - დოკუმენტური
# ხახვის ცრემლები (2003) - დოკუმენტური

## რესურსები ინტერნეტში
*ქართული ფილმების ეროვნული ფილმოგრაფია 

კატეგორია:ქართველი სცენარისტები
კატეგორია:ქართველი მემონტაჟეები
კატეგორია:ქართველი რეჟისორები
კატეგორია:დაბადებული  17 აგვისტო
კატეგორია:დაბადებული 1978